OpenLLM-France/wikimedia huggingface dataset:
# Cephalocereus

Cephalocereus és un petit gènere de la família de les cactàcies, oriünd de Mèxic. Comprèn 114 espècies descrites i d'aquestes, només cinc són acceptades.

## Característiques

És un cactus de creixement lent que forma columnes simples o arborescents. La seva característica principal és que les flors sorgeixen d'estructures piloses o amb llana anomenades cefàleus.

## Taxonomia

El gènere va ser descrit per Ludwig Karl Georg Pfeiffer i publicat a Allgemeine Gartenzeitung 6(18): 142. 1838. L'espècie tipus és: Cephalocereus senilis (Haw.) Pfeiff.

### Etimologia

Cephalocereus; nom genèric que deriva de la paraula grec: "κεφαλή" (chephale) per al cap i Cereus, un gènere de cactus.

## Espècies acceptades

A continuació s'ofereix un llistat de les espècies del gènere Cephalocereus acceptades fins al maig de 2013, ordenades alfabèticament. Per a cadascuna s'indica el nom binomial seguit de l'autor, abreujat segons les convencions i usos.
* Cephalocereus apicicephalium E.Y.Dawson
* Cephalocereus columna-trajani (Karw. ex Pfeiff.) K.Schum.
* Cephalocereus nizandensis (Bravo & T.MacDoug.) Buxb.
* Cephalocereus senilis (Haw.) Pfeiff.
* Cephalocereus totolapensis (Bravo & T.MacDoug.) Buxb.

## Vegeu també

* Història de la botànica

## Referències

* ↑ Cephalocereus a PlantList
* ↑ «Cephalocereus». Tropicos.org. Missouri Botanical Garden. [Consulta: 16 maig 2013].

## Bibliografia

* Bravo-Hollis, Helia y Hernando Sánchez-Mejorada. Las Cactáceas de México, México : UNAM, 1991, ISBN 968-36-1759-X, Vol. I, pp. 666-667

## Enllaços externs

* http://cactiguide.com/cactus/?genus=Cephalocereus
# Welsh rarebit

El Welsh rarebit o Welsh rabbit és un plat que consisteix en una salsa a base de formatge calent servida sobre llesques de pa torrat. El nom original del plat era el jocós Welsh rabbit ("conill gal·lès"), que posteriorment es va reinterpretar com a "rarebit", ja que el plat no conté conill. Tot i que el formatge amb pa torrat era popular a Gal·les, no hi ha evidències contundents que el plat s'originés a la cuina gal·lesa.
La primera referència registrada al plat va ser "Welsh rabbit" el 1725 en un context anglès; tot i que es desconeix l'origen del terme, probablement es pretenia que fos jocós. El conte Welsh Rabbit and Hunted Hares podria ser una referència del "Welsh rabbit", també conegut com "Molly Cotton Tail".
Algunes receptes simplement fonen el formatge ratllat sobre pa torrat, cosa que el fa idèntic al formatge sobre pa torrat. Altres elaboren la salsa de formatge, cervesa ale i mostassa i guarnida amb pebre de Caiena o pebre vermell. Altres receptes afegeixen vi o salsa Worcestershire. La salsa també pot barrejar formatge i mostassa en una beixamel.
Des del segle xx, el "rarebit", "salsa rarebit" o fins i tot "salsa de conill" ha estat ocasionalment una salsa de formatge que s'utilitza en hamburgueses o altres plats.

## Referències

* 1 2 The Constance Spry Cookery Book by Constance Spry and Rosemary Hume
* ↑ Oxford English Dictionary, 3rd Edition, 2011, s.v. 'Welsh rabbit' and 'Welsh rarebit'
* ↑ Georges Auguste Escoffier, Le Guide Culinaire, translated by H. L. Cracknell and R. J. Kaufmann
* ↑ Louis Saulnier, Le Répertoire de la Cuisine, translated by E. Brunet.
* ↑ Hering's Dictionary of Classical and Modern Cookery, edited and translated by Walter Bickel
* ↑ Recipes published on the labels of Lea and Perrins (Heinz) Worcestershire sauce,
* ↑ «"It takes more than beer to make a perfect rarebit"». Arxivat de l'original el 2013-07-28. [Consulta: 21 febrer 2021].
* ↑ Farmer, Fannie M., Boston Cooking-School Cook Book Boston, 1896, ISBN 0-451-12892-3
* ↑ Gyula Décsy, Hamburger for America and the World, 1984, ISBN 0931922151, p. 31
* ↑ Dawn Simonds, Best Food in Town: The Restaurant Lover's Guide to Comfort Food in the Midwest, 2004, ISBN 1578601460, pp. 47, 48, 59
* ↑ "Universal sauces for main courses", Michael Greenwald, Cruising Chef Cookbook, 2000, ISBN 0939837463, p. 280
* ↑ "From One Hostess to Another", Good Housekeeping, May 1919, p. 44

## Vegeu també

* Llesca
* Croque-monsieur
* Dream of the Rarebit Fiend
* Fondue
* Francesinha
# Abu-Abd-Al·lah Hamdun al-Andalussí

Abu-Abd-Al·lah Hamdun al-Andalussí, més conegut senzillament com a Hamdun, fou un dirigent fatimita a Ifríqiya. Era originari d'una família judhamita del Iemen. Va estar a l'Àndalus a la cora d'Elvira i després a la regió de Bugia on fou deixeble d'al-Hulwani, el primer missioner xiïta a Ifríqiya, abans d'esdevenir un company fidel d'Abd-Abd-Al·lah aix-Xií, missioner fundador del poder fatimita a Idjkan. Fou un partidari de primera hora dels fatimites. Va dirigir als awliya, els auxiliars més valuosos a la causa fatimita. Va morir a Idjkan abans del final dels aglàbides el 909. El seu fill Alí ibn Hamdun, es va unir a Ubayd-Al·lah al-Mahdí a Sigilmasa i va anar amb el seu seguici a Raqqada; va rebre el govern de Msila el 927 i fou el cap d'un petit principat autònom al Zab.

## Referències

* ↑ Enciclopèdia de l'Islam, VI, 716
# Arguis

Arguis és un municipi aragonès situat a la província d'Osca i enquadrat a la comarca de la Foia d'Osca. El municipi agrupa el nucli de Bentué de Rasal, situat a 914 metres d'altitud.

## Referències

* ↑ «Gran Enciclopèdia Aragonesa, Arguis». Arxivat de l'original el 2016-09-14. [Consulta: 16 juliol 2016].
* ↑ «Gran Enciclopèdia Aragonesa, Bentué de Rasal». Arxivat de l'original el 2016-09-13. [Consulta: 21 juliol 2016].
# Bragasellus escolai

Bragasellus escolai és una espècie de crustaci isòpode pertanyent a la família dels asèl·lids.

## Etimologia

El seu nom científic honora la figura d'Oleguer Escolà.

## Distribució geogràfica

Es troba a la península Ibèrica: la Cueva del Triángulo o Cueva Calderón (Velilla del Río Carrión, Palència, l'Estat espanyol) i Portugal.

## Referències

* ↑ Henry, J.-P. & G. Magniez, 1968. Sur la systématique et la biogéographie des Asellides. Comptes Rendus Hebdomadaires des Séances de l'Académie des Sciences, París, Série D 267: 87-89. «Enllaç». Arxivat de l'original el 2010-07-09. [Consulta: 2 juliol 2012].
* ↑ uBio (anglès)
* 1 2 Henry, J.P. & G. Magniez, 1978. Bragasellus escolai n.sp., Crustacea, Isopoda, Asellota cavernicole d'Espagne. Int. J. Speleol. 10: 381-386. «PDF».
* 1 2 Catalogue of Life (anglès)
* ↑ uBio (anglès)
* ↑ Associació Catalana de Biospeleologia (català)
* ↑ A Pan-European Species directories Infrastructure (PESI) (anglès)
* ↑ Fauna Europaea Arxivat 2013-12-20 a Wayback Machine. (anglès)
* ↑ Fauna ibérica (castellà)
* ↑ M. Esteban i B. Sanchiz, 1997. Descripción de nuevas especies animales de la península Ibérica e islas Baleares (1978-1994): Tendencias taxonómicas y listado sistemático. Graellsia, 53: 111-175.«PDF». Arxivat de l'original el 2012-07-06. [Consulta: 2 juliol 2012].

## Bibliografia

* Schotte, M., B.F. Kensley i S. Shilling, de 1995 en endavant. World list of Marine, Freshwater and Terrestrial Crustacea Isopoda. National Museum of Natural History Smithsonian Institution: Washington DC, els Estats Units.

## Enllaços externs

* ION (anglès)
* BioLib (anglès)
# Braväcovo

Braväcovo és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1630.
# Castletownshend

Castletownshend (en irlandès Baile an Chaisleáin) és un llogaret d'Irlanda, al comtat de Cork, a la província de Munster. Es troba a 8 kilòmetres de Skibbereen. La vila es va formar al voltant d'un petit castell del segle xvii construït per Richard Townsend. El castell està obert al públic com a bed and breakfast.
El carrer principal de la ciutat, ple de grans cases del segle xviii, transcorre per un turó fortament inclinat que condueix al port i el castell de Castlehaven. L'església de Saint Barrahane domina la ciutat i és coneguda pels seus vitralls, alguns der Harry Clarke, i pel festival de música clàssica que ha patrocinat cada any des de 1980.

## Personatges

Castletownsend era la llar d'Edith Anna Somerville, coautora de les sèries de novel·les humorístiques sobre la vida irlandesa l'any 1900. La seva casa, Drishane House, està oberta a la visita pública i acull una exposició d'articles relacionats amb la seva vida i obres.
L'oncle d'Edith Anna Somerville, Sir Joscelyn Coghill (1826–1905) va ser un patró ben conegut de fotografia antiga, sent un dels fundadors de la Royal Hibernian Photographic Society d'Irlanda (1854). Al llarg de la seva vida va fotografiar bona part de la finca de Drishane.
Sir Patrick Alphonsus Buckley (1841 – 1896) va néixer vora la vila al townland de Gortbrack. Quan era estudiant a la Universitat Catòlica de Lovaina fou voluntari de la Brigada Irlandesa Papal i fou fet presoner defensant els Estats Pontificis. Més tard va emigrar a Nova Zelanda on fou nomenat secretari colonial i fiscal general. La seva germana Ellen Buckley es casà amb el famós fenià Jeremiah O'Donovan Rossa.

## Pesca i navegació

L'entrada del mar té un port protegit per a vaixells de pesca i iots. És un popular port d'escala per als iots de creuer en els mesos d'estiu.

## Referències

* ↑ Placenames Database of Ireland. Baile an Chaisleáin Verificat 2011-02-11.
* ↑ And Time Stood Still; Vol 2: A Pictorial History of Skibbereen and District. Pub 2008 by De la Salle
# Villasrubias

Villasrubias és un municipi de la província de Salamanca a la comunitat autònoma de Castella i Lleó. Limita al Nord i Oest amb Robleda, al Sudeste amb Descargamaría i Santibáñez el Alto i a l'Oest amb Peñaparda.

## Demografia

Evolució demogràfica :
| 1991 | 1996 | 2001 | 2004 |
| 447 | 402 | 360 | 297 |

## Enllaços externs

* Enllaç a Wikisalamanca
# Blau de França

El blau de França (bleu de France en francès) és un color que s'ha utilitzat tradicionalment per representar França. El blau ha estat utilitzat en heràldica per la monarquia francesa com a mínim des del segle xii, amb la fleur-de-lis daurada dels reis sempre col·locada sobre un fons blau (en heràldica atzur). Una versió més clara, basada en el blau de la bandera de França, s'ha utilitzat en temps més recents, particularment en context esportiu. Els equips nacionals del país en tots els esports normalment utilitzen el blau com el seu color principal.
El blau és el color nacional francès de la carrosseria de cotxes de competició, per la qual cosa molts equips esportius automobilístics l'han utilitzat, entre els quals Alpine, Amilcar, Ballot, Bugatti, Delage, Delahaye, Gordini, Ligier, Mathis, Matra, Panhard, Pescarolo Sport, Prost Grand Prix, Rondeau, Salmson, Talbot-Lago i Voisin. Les dues excepcions notables són Citroën i Renault: el primer ha utilitzat vermell i blanc, mentre que el darrer groc i negre.

## Cotxes de carreres en bleu de France

* Bugatti Typ 35C Grand Prix Racer (1926)
* Delage D6
* Delahaye 135 MS (1935)
* Talbot-Lago T26 Grand Prix (1949)
* CD Panhard LM64 (1964)
* Matra MS10 (1968)
* Alpine A110
* Rondeau M382
* Ligier JS11-15 (1980)
* Prost AP04 F1 (2001)
* Pescarolo Sport 16 (2008)
* Peugeot 908 HDi FAP

## Referències

* ↑ #318CE7 Color Information
# A Lama

A Lama és un municipi de la Província de Pontevedra a Galícia. Pertany a la Comarca de Pontevedra. Limita al nord-oest amb Cotobade, a l'oest amb Ponte Caldelas, al sud amb Fornelos de Montes, al nord-est amb Forcarei i a l'est amb Beariz.
Evolució demogràfica :
| 1900 | 1930 | 1950 | 1981 | 2004 |
| 5.305 | 4.941 | 4.863 | 3.040 | 2.905 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Parròquies

Antas (Santiago), A Barcia do Seixo (Santa Ana), Covelo (San Sebastián), Escuadra (San Lourenzo), Gaxate (San Pedro), A Lama (San Salvador), Seixido (San Bartolomeu), Verducido (San Martiño), Xende (San Paulo) i Xesta (San Bartolomeu)
# Centreville

«Centreville» té aquests significats:
* Canadà:
** Centreville (Nova Brunswick)
** Centreville (Terranova i Labrador)
** Centerville (Nova Escòcia)):
*** Centreville (Cape Breton, Nova Escòcia)
*** Centreville (Digby, Nova Escòcia)
*** Centreville (Inverness, Nova Escòcia)
*** Centreville (Kings, Nova Escòcia)
*** Centreville (Shelburne, Nova Escòcia)
** Centreville (Ontario):
*** Centreville (comtat d'Elgin, Ontario)
*** Centreville (comtat de Grey, Ontario)
*** Centreville (comtat de Lennox and Addington, Ontario)
* Estats Units:
** Centreville (Alabama)
** Centreville (Delaware)
** Centreville (Illinois)
** Centreville (Maryland)
** Centreville (Michigan)
** Centreville (Mississipi)
** Centreville (Virgínia)

## Vegeu també

* Centerville (desambiguació)
# Villastar

Villastar és un municipi d'Aragó, situat a la província de Terol i enquadrada a la comarca de la Comunitat de Terol. Està situat a 8 km de Terol al peu de la carretera que porta a Conca.
# Artèria espinal anterior

L'artèria espinal anterior en l'anatomia humana és una artèria que s'origina com branca col·lateral de la porció intracraneal de l'artèria vertebral. Neix de branques de les artèries vertebrals, rep sang de les arteries medulars segmentàries anteriors, incloento l'artèria radicular magna o artèria d'Adamkiewicz, i discorre al llarg de la cara anterior de la medul·la espinal. No presenta branques.

## Patologia

El trastorn de la porció anterior de la medul·la espinal porta a afectació bilateral del tracte corticoespinal, produint dèficit motor, i afectació bilateral del tracte espinotalàmic, produint dèficit sensorial en forma de pérdua de sensibilitat al dolor i la temperatura. Aquesta és la síndrome de l'artèria espinal anterior, i ocorre quan el bloqueig de l'artèria espinal anterior es produeix al nivell de la medul·la espinal.

## Referències

* ↑ «Arteria espinal anterior». A: Diccionario enciclopédico ilustrado de medicina Dorland. 1. 27ª. McGraw Hill Interamericana, 1996. ISBN 84-7615-983-8.

## Enllaços externs

* Yoshioka K, Niinuma H, Ohira A, Nasu K, Kawakami T, Sasaki M, Kawazoe K. MR angiography and CT angiography of the artery of Adamkiewicz: noninvasive preoperative assessment of thoracoabdominal aortic aneurysm. Radiographics. 2003 Sep-Oct;23(5):1215-25. PMID: 12975511 Text complet. Arxivat 2003-09-20 a Wayback Machine.
* Dibuix de l'artèria espinal anterior. Arxivat 2007-03-12 a Wayback Machine.
* Vista horitzontal de la irrigació sanguínia de la medula espinal. Arxivat 2007-09-28 a Wayback Machine.
* Diagrama a nih.gov.
# Blau de cel

Blau de cel és una pintura a l'oli sobre tela realitzada el 1940 per Vassili Kandinski.
Signat i datat amb el monograma VK/40, l'obra prové de la col·lecció de Nina Kandinskij a Neuilly-sur-Seine. Es conserva al Museu Nacional d'Art Modern del Centre Pompidou de París.
L'any 1933 Kandinski es veu obligat a deixar Alemanya i traslladar-se a França a causa de l'auge del nazisme, on es queda fins a la seva mort, l'any 1944. La seva tardana obra és marcada per una paleta més clara i la introducció de formes orgàniques que substitueixen les formes geomètriques rígides. El quadre, realitzat durant l'any de l'ocupació nazi de França, constitueix gairebé un manifest de la pintura de la seva darrera fase, a partir de la tria del color: el blau, el preferit de l'artista. «Aquest és el color del cel», diu Kandinski, «i crida l'home cap a l'infinit». En el blau es remunten petites amebes acolorides: es tracta de microorganismes dibuixats a partir del repertori de l'embriologia, que van fer la seva primera aparició en teles de 1934.
Altres interpretacions consideren que les formes del quadre són de figures híbrides, semblants a ocells i peixos, que floten en un fons monocromàtic blau. Els colors més pesats d'altres treballs són aquí substituïts per colors més vius, representant el blau la llibertat del somni.

## Referències

* ↑ Düchting, Hajo. Kandinksy (en alemany). Colònia, Alemanya: Taschen, 1990, p. 78-79. ISBN 978-3-8228-6360-2.
* ↑ «Sky Blue» (en anglès). Wassily Kandinsky. Wikiart - Visual Art Encyclopedia. [Consulta: 13 febrer 2016].
* ↑ «Wassily Kandinsky, 1866-1944: A Revolution in Painting» (en anglès). Taschen. Hajo Düchting, 2000. [Consulta: 13 febrer 2016].
* ↑ «Sky Blue» (en anglès). Wassily Kandinsky. [Consulta: 13 febrer 2016].
* ↑ «Sky Blue» (en anglès). Wassily Kandinsky. Centre Pompidou. [Consulta: 13 febrer 2016].

## Enllaços externs

* Centre Georges Pompidou - Lloc web oficial.
# (2193) Jackson

(2193) Jackson és un asteroide pertanyent al cinturó d'asteroides, descobert el 18 de maig de 1926 per Harry Edwin Wood des de l'Observatori Unió, a Johannesburg, Sud-àfrica.
Inicialment va ser designat de manera provisional com 1926 KB. Va ser anomenat Jackson en honor de Cyril V. Jackson astrònom sud-africà.

## Vegeu també

* Llista d'asteroides del (2101) al (2200)
* Cos menor del sistema solar

## Referències

* ↑ Afirmat a: Minor Planet Center Database.
* 1 2 3 4 5 6 7 «JPL Small-Body Database». [Consulta: 1r novembre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=2193.
* 1 2 3 4 5 6 7 «JPL Small-Body Database». [Consulta: 25 gener 2024].
* ↑ «(2193) Jackson» (en anglès). Web de Minor Planet Center. [Consulta: 16 juny 2018].

## Enllaços externs

* «(2193) Jackson» (en anglès). Jet Propulsion Laboratory. [Consulta: 16 juny 2018].
* «(2193) Jackson» (en anglès). Minor Planet Center. [Consulta: 16 juny 2018].
* «Diagrama orbital de ((2193) Jackson» (en anglès). Jet Propulsion Laboratory. [Consulta: 16 juny 2018].
# Brian Flynn

Brian Flynn (12 d'octubre de 1955) és un exfutbolista gal·lès de la dècada de 1970 i entrenador.
Fou 66 cops internacional amb la selecció de Gal·les. Pel que fa a clubs, defensà els colors de Burnley FC i Leeds United FC com a principals clubs. També jugà a Cardiff City FC.
Fou entrenador de Wrexham entre 1989 i 2001. A continuació fou entrenador de Swansea City AFC.

## Referències

* ↑ «Brian Flynn: Burnley FC». Sporting Heroes. [Consulta: 4 agost 2012].
* ↑ «Brian Flynn». Leeds United Player Profile. Leeds-fans.org.uk. [Consulta: 3 novembre 2011].
* ↑ «Brian Flynn praises Wrexham manager Andy Morrell». BBC, 21-02-2012. [Consulta: 16 març 2012].
* ↑ «BRIAN FLYNN LEAVES WREXHAM». www.leaguemanagers.com. Arxivat de l'original el 15 de desembre 2007. [Consulta: 20 gener 2013].
* ↑ Tony Rees «Flynn sees youth as Swansea's salvation». The Guardian. Guardian News and Media [Londres], 20-09-2002 [Consulta: 4 agost 2012].
# Chashkel

A la mitologia selknam, Chashkel, Chaskilts o Čàskels era un gegant antropòfag.
Era temut pels seus contemporanis a causa del seu poder enorme. Adversari per excel·lència de Kwànyip, va ser derrotat per aquest en salvar els seus nebots, els germans Sasan.

## Mitologia
### Origen

Chashkel vivia a la vora del riu Mac Lennan, a la província argentina de Terra del Foc, Antàrtida i Illes de l'Atlàntic Sud. Es diu que actualment en aquell lloc és possible trobar molts ossos dispersos, de les persones que el gegant devorava.

### Els seus gossos

Chashkel tenia diversos gossos als quals ensinistrava especialment per perseguir i matar persones. Aquests gossos devoraven les seves preses, o bé les portaven a la cabanya del gegant.

### Combat contra Kwányip i Chashkel

Segons explica el mite, Chashkel va segrestar els germans Sasan, nebots de Kwànyip, i els va mantenir com a esclaus a la cabanya, on els obligava a esbudellar i netejar les entranyes dels cadàvers humans que portava. Kwànyip, en assabentar-se'n, es va dirigir a la cabanya de Chashkel per rescatar els seus nebots. Aprofitant un descuit de Chashkel, els germans Sasan van fugir de la cabanya del gegant cap a un amagatall assenyalat per Kwànyip. Chashkel, en adonar-se de la desaparició dels germans, va anar darrere seu. Kwànyip li va parar un parany, atrapant-lo en un fangar i posteriorment congelant-lo. Chashkel va quedar fatigat intentant escapar del parany i després Kwànyip va aprofitar l'oportunitat per fracturar la seva columna vertebral. Els germans Sasan van sortir del seu amagatall i, cadascun amb una fona, van llançar una pedra als ulls del gegant, dels quals, un cop destruïts, van néixer mosques.

## Referències

* ↑ Chapman, A. Culturas tradicionales. Patagonia. Fin de un mundo. Los Selknam de Tierra del Fuego (en castellà).
* 1 2 3 4 Gusinde, M. Los indios de Tierra del Fuego (I) (en castellà). vol. II: Los Selk'nam.

## Vegeu també

* Howenh
# Villatoro

Villatoro és un municipi de la província d'Àvila, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 270 | 251 | 234 | 240 |

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 16 setembre 2021].
# Admont

Admont és una ciutat situada al districte de Liezen, al nord-est de l'estat austríac d'Estíria, a 20 quilòmetres de la ciutat de Liezen. És famosa per albergar una de les abadies més antigues del país.

## Geografia

Admont es troba a la meitat del riu Enns, a l'oest de l'entrada del parc nacional de Gesäuse. En mig dels Alps Ennstaler, a les muntanyes Haller Mauern, Buchstein i Admonter Reichenstein.
Al sud hi ha la vall de Kaiserau, amb pistes d'esquí sobre el municipi d'Admont.

## Història

Admont és un dels assentaments més antics d'Estíria. El primer esment del lloc és de l'any 859 i apareix com a Ademundi. L'abadia d'Admont va ser fundada el 1074. El 1292, Admont va ser saquejada i conquistada pels rebels del Landsberger, però el duc Albrecht I en va restablir l'autonomia. El 1443 es va convertir en seu de la cort de l'emperador Federico III d'Habsburg i es va convertir legalment en una ciutat mercat.
El 27 d'abril de 1865, un gran incendi va destruir 22 cases d'aquesta ciutat i també en va quedar afectada l'abadia, de la qual tan sols va sobreviure la biblioteca. El monestir va ser reconstruït en els anys següents sobre els fonaments de l'edifici primigeni i es convertí en el primer edifici important neogòtic d'Àustria.
El 1977, Admont va ser nomenada "Comunitat d'Europa" per diverses associacions.

## Referències

* ↑ Crónica Arxivat 2013-10-30 a Wayback Machine. (en alemán) Admont. 2011.
* ↑ Monasterio de Admont (en alemán) Monasterio de Admont. 2011.
* ↑ Admont Arxivat 2014-07-30 a Wayback Machine. (en alemán) Admont. Consultado el 14 de agosto de 2013.
# Carles Miquel i Ruzafa

Carles Miquel i Ruzafa (Badalona, 20 d'octubre de 1970) és un polític català, alcalde de Sant Fost de Campsentelles des del 9 de setembre de 2019, al 30 de març de 2021.
Llicenciat en Administració i Direcció d'Empreses per ESADE, ha treballat 20 anys en empreses fabricants i distribuïdors d'informàtica, ocupant càrrecs d'alta direcció entre 1998 i 2015, any en què inicia un projecte d'emprenedoria, una agència de viatges que combina amb la seva activitat política a Sant Fost de Campsentelles.
L'any 2015 inicia la seva activitat política a Sant Fost de Campsentelles, presentant-se com independent a la candidatura d'Esquerra Republicana de Catalunya a les eleccions municipals, essent escollit regidor, exercint al plenari com a primera força de l'oposició amb 2 regidors. L'any 2019 és escollit per encapçalar la candidatura d'Esquerra - Junts per Sant Fost, candidatura d'unitat dels partits i entitats independentistes a Sant Fost de Campsentelles aconseguint 5 dels 13 regidors del consistori. Amb el suport del regidor de Sant Fost en Comú Podem Albert Bastida i Marfil, i de Maria José Sánchez, el 9 de setembre de 2019 és escollit alcalde de Sant Fost de Campsentelles, càrrec que va exercir amb dedicació exclusiva fins al 30 de Març de 2021, quan va perdre una moció de censura en contra.
Ha estat directiu de la UE Sant Fost CF entre els anys 2009 i 2015 on també fa d'entrenador.

## Referències

* ↑ «Ajuntament de Sant Fost de Campsentelles». Arxivat de l'original el 2019-12-25. [Consulta: 12 gener 2020].
* 1 2 NacióGranollers. «Carles Miquel, és el nou alcalde de Sant Fost | NacióGranollers». Arxivat de l'original el 2020-01-12. [Consulta: 12 gener 2020].
* 1 2 324cat. «Montserrat Sanmartí és investida alcaldessa de Sant Fost de Campsentelles en guanyar la moció de censura a Carles Miquel», 30-03-2021. [Consulta: 30 març 2021].
* 1 2 «Carles Miquel serà el número 2 de la candidatura d'ERC a Sant Fost» (en catalan). [Consulta: 12 gener 2020].
* ↑ NacióDigital. «Resultats eleccions municipals 2019 a Sant Fost de Campsentelles, Vallès Oriental (Barcelona) | NacióDigital». [Consulta: 12 gener 2020].